open-index/open-wikipedia-markdown huggingface dataset:
Pål sine høner

**«Pål sine høner»**, også kjent som **«Pål på haugen»**, er en av de mest kjente norske folkevisene. Visa ble opprinnelig utgitt av Peter Christen Asbjørnsen i 1848 og ble skrevet ned på dialekt fra Gudbrandsdalen. I nyere visebøker har en gjengitt teksten på normert nynorsk. Første vers finnes som gammel barnesang på dansk, med tittel *Poul sine høns i haven lod flyve*.

Visa forteller om hvordan Pål har mistet hønene sine til reven og hvordan han tok hevn over reven. Senere tar han seg opp og går til kvern for å male mel. Vendingen *«Pytt, sa'n Pål»* er fra denne visa. I Asbjørnens nedskrift sier han rett nok *skitt*.

En kan merke seg at visa handler mye om økonomiske forhold og at Pål blir fornøyd når han får skadebota dekket for de hønene han har tapt, i form av korn. Det finnes andre viser med samme tema, for eksempel «Eg gjette tulla». I eventyrforskningen har det blitt fremlagt at rødrev og ulv ofte har vært symboler på styresmaktene i enevoldstiden, fut og skriver. Tolker en det slik, ligger det et sosialkritisk budskap i bunnen.

## Melodi
Peter Christen Asbjørnsen trykket visa i fortellingen *Høyfjeldsbilleder* i sin eventyrsamling. Her skriver han at sangen blir sunget på en *«eiendommelig melodi»*. Dette passer heller dårlig med den melodien som blir benyttet i dag, som er en klar og lett gjenkjennelig durtone i hallingrytme. Stundom har denne blitt benyttet til dans. Som danseslått er tonen skrevet opp etter spillemannen Jens A. Myro, fra Ål: *[[Hardingfeleverket]]* nr. 180, bind VII (Sven Nyhus 1978)

En variant av denne melodien er nedskrevet av Leopold Mozart i 1791. Han kalte den *«ein altes deutsches Volkslied».* Den tonen er også nært beslektet med den engelske visen «Twinkle, Twinkle, Little Star». En tsjekkisk vuggevise, på engelsk kalt "Rocking", har også samme melodi, men går saktere.

Kvederen Talleiv Røysland sang inn en egen versjon for NRK, en innspilling som senere dannet grunnlag for den mest kjente korversjonen, arrangert av Knut Nystedt. Melodien er ellers behandlet som fuge.

## Innspillinger (i utvalg)
*William Clauson med orkester. Innspilt i Oslo 28. november 1956. Utgitt på EP-platen HMV 7EGN&nbsp;20 og på LP-platen *Folk Songs of Scandinavia* (HMV SCLP&nbsp;1001).
*Robert Riefling, klaver. «To folkeviser Op. 3 Blåbukken – Pål sine høner». Arr.: Rievertz. Innspilt på LP-platen HMV NBLP&nbsp;2- 
*Per Asplin. Popversjon. Utgitt på singlen Triola TN-259.
*Elna Isachsen og Ruth Hagen med piano. Innspilt i  Oslo 31. mai 1965 som «Paal på haugen». Utgitt på EP-platen *Norwegian Folk Tunes No. 3* (HMV 7EGN&nbsp;57).
*Brio Band (instrumental). Utgitt på singlen Manu MA-89 i 1964.

## Referanser
El Grullo

**El Grullo** er en kommune sør i den meksikanske delstaten Jalisco. Den har et areal på 157,2 km². I 2005 hadde kommunen 21&nbsp;825 innbyggere.
Linje R (New Yorks undergrunnsbane)

**Linje R** (**R Broadway Local**) er en undergrunnslinje ved New Yorks undergrunnsbane. Den har fargen gul på rutekart. Linjen betjener 45 stasjoner mellom 71st Avenue i Queens til Bay Ridge – 95th Street i Brooklyn.

## Stasjoner

## Eksterne lenker
* Subway Map MTA (New Yorks undergrunnsbane)
Røde og gule kort for Toppserien 2010

Denne listen er basert på den relativt beskjedne informasjonen om kort gitt i Toppserien 2010. Listen må forstås som veiledende. Listen tar først røde, så gule kort. Spillere som har fått både røde og gule kort står nevnt to ganger. I kommentarfeltet vil det opplyses om karantenen er sonet eller ikke.

Tabellen sorterer først etter klubb, og deretter internt etter etternavn. Listen er oppdatert etter 20. serierunde. Spillere som har fått  kort for to klubber står oppført med begge klubbene, og i den klubben de ikke lenger spiller for, vil antallet kort stå i parentes. Spillere som har fått kort for sin gamle klubb, men ikke for sin nye, vil bare stå for sin gamle klubb. Spillere som bare har fått kort for sin nye klubb, vil bare stå oppført med sin nye klubb.

## Noter
Gry Kirsti Skjønhaug

**Gry Kirsti Skjønhaug** (født **Solberg**, 1969) er en norsk tidligere toppspiller i badminton.  Allerede i 1987 var hun på landslaget. Hun var også topp-konditor inntil en mel-allergi satte en stopper for den karrieren.

## Meritter
* Konditorkunst
** NM i konditorkunst: Sølv i 1994, Gull i 1995.  Begge for SAS Scandinavian.
** VM i konditorkunst:  Nr. 9 i 1995 (Milano) med Kent André Svensson
* badminton
** NM kvinner double:  
*** Seier i 1986, 88, 89 og 90 med Marianne Wikdal (begge Fjellhamar)
*** Seier i 1993 med Sissel Lindenroth, 
*** Seier i 1998 med Monica Halvorsen fra Sandefjord. 
*** Seier i 2002 og 2003 med Sara Blengsli Kvernø (begge Oslo Badmintonklubb). 
*** Seier i 2004, 06 og 07 med Helene Nordland (begge Bygdø).
** NM-Gull i mixed double:  Seier i 2001 og 2007 med Sverre Bergland

## Referanser


## Eksterne lenker
*
Linje 1 (Mexico bys metro)

**Linje 1** (**Línea 1**) er en undergrunnslinje ved Mexico bys metro. Den har fargen rosa på rutekart og krysser sentrum av byen fra vest til øst. Linjen betjener 20 stasjoner mellom Observatorio og Pantitlán, og har over 16,6 km med spor.

Linje 1 var den første linjen som ble konstruert. Den ble tatt i bruk den 4. september 1969 fra Chapultepec til Zaragoza; den 11. april 1970 fra Chapultepec til Juanacatlán; den 20. november 1970 fra Juanacatlán til Tacubaya; fra 10. juni 1971 fra Tacubaya til Observatorio og den 22. august 1984 fra Zaragoza til Pantitlán.

Linje 1 korresponderer med linje 7 og 8 ved Tacubaya, med linje 3 ved Balderas, med linje 8 ved Salto del Agua, med linje 2 ved Pino Suárez, med linje 4 ved Candelaria, med linje B ved San Lázaro og med linjene 5, 9 og A ved Pantitlán.

Denne linjen er konstruert under følgende avenyer: Camino a Belén, Arq. C. Lazo, Av. Jalisco, Gral. Pedro Antonio de los Santos, Chapultepec, Arcos de Belén, Jose María Izazaga, San Pablo, Carretones, Esteban Martín, Juan Pablo, Gral. Emiliano Zapata, Av. Ing. Eduardo Molina, Calz. Ignacio Zaragoza og Río Churubusco,

Vognene som benyttes på linjen, er trenes MP-68 (laget i Frankrike i 1968), trenes NE-92 (laget i Spania i 1992) og trenes NM-83 (laget i Mexico mellom 1983 og 1991).

Alle stasjonene er underjordiske bortsett fra Observatorio.

## Stasjoner
Josef Freinademetz

**Josef Freinademetz** (kinesisk navn: 若瑟聖福 / 若瑟圣福, pinyin: *Shèngfú Ruòsè*, født 15. april 1852 i Olies i Badia i Østerrike – senere del av Italia, død 28. januar 1908 i Taikia i Shandong i Kina) var en katolsk prest og kinamisjonær tilhørende Steylermisjonærene. Han er helligkåret i den katolske kirke.

## Liv og virke
### Bakgrunn
Josef Freinademetz var fjerde barn av Giovanmattia og Anna Maria Freinademetz i Oies, en husklynge under byen Badia i de sørlige Dolomittene, som den gang var del av Østerrike men er del av Italia. 

### Prest
Han studerte teologi i presteseminaret i Brixen og ble presteviet den 25. juni 1875. Han ble først utnevnt til kommuniteten i San Martino di Badia, ikke langt fra hjemstedet.

Under studiene og deretter tre år i San Martino følte Freinademetz seg sterkt kallet til å bli misjonær. Han kontaktet Arnold Janssen, grunnlegger av misjonshuset *Det guddommelige ords selskap* i Steyl i Nederland. Med tillatelse fra sine foreldre og sin biskop flyttet han til Steyl i august 1878, der han ble utdannet til misjonær.

### Kinamisjonær
I mars 1879 gikk han og hans medbror Johann Baptist von Anzer ombord på et skip til Hongkong, der de steg i land fem uker etter. De ble der i to år. Freinademetz bodde i  Sai Kung til 1880 og bygde et kapell på øya Yim Tin Tsai i 1879. I 1881 flyttet de til den sørlige del av provinsen Shandong, som var utpekt til misjonsområde for dem. Da de ankom hadde området 12&nbsp;millioner innbyggere, hvorav 158 var blitt døpt.

Freinademetz var svært altiv i utdannelsen av kinesiske lekfolk og prester. Han skrev en kateketisk lærebok på kinesisk, og betraktet katekesen som den viktigste del av deres misjonærarbeid. I 1898 ble han syk med laryngitt og tuberkulose, og Anzer, som var blitt biskop, og andre prester, overtalte ham til å reise til Japan for å komme seg. Han vendte tilbake til Kina etter en stund, selv om han ikke var fullt ut restituert. 

Han administrerte kirken da biskopen måtte reise til Europa i 1907. Det brøt da ut tyfus, og han hjalp alle han kunne helt til han selv ble smittet. Han trakk seg da tilbake til Taikia i det sørlige Shandong, hvor han døde. 

Freinademetz og Arnold Janssen ble kanonisert den 5. oktober 2003 av pave Johannes Paul II, samtidig som Daniele Comboni, en viktig afrikamisjonær.

## Referanser


## Eksterne lenker
* 
* Biography – Vatican News Service
* Biography – Society of the Divine Word
* Biography – Biographical Dictionary of Chinese Christianity
Notto R. Thelle

**Notto Reidar Thelle** (født 1941) er professor emeritius ved Det teologiske fakultet, Universitetet i Oslo. Han var professor i økumenikk og missiologi samme sted 1996–2006.

Thelle er sønn av Rannfrid og Notto Normann Thelle, og Øystein Thelles yngre bror. Han er cand.theol. fra 1965 og dr.theol. fra 1983, og arbeidet som misjonsprest i Kyoto, Japan 1969–85. 

Han sier om seg selv at
:*«Mitt hovedengasjement som teolog er forskning, dialog og ettertanke i grenselandet mellom kristen tro, Østens religioner og moderne spiritualitet. Faglig sett befinner jeg meg mellom systematisk teologi, religionsvitenskap, sjelesorg og forkynnelse, og er på leting etter et språk for tro som jeg selv kan identifisere meg med og som forhåpentligvis gir mening for andre.»

Thelle har utgitt flere bøker, og mottatt [[Emmausprisen]] for *Gåten Jesus* (2009) og [[Brobyggerprisen (NKA)|Brobyggerprisen]] (2007). Han har utgitt flere av sine bøker på det [[eget forlag|egne forlaget]] *Oriens forlag*.

== Bibliografi ==
* *Stillheten og skriket.* Vårt Land Forlag, 2019.
* *Gåten Jesus. Én fortelling – mange stemmer*. Oriens forlag, 2009
* *Kjære Siddhartha! Brev og samtaler i grenseland mellom Øst og Vest*. Oriens Forlag, 2005. På dansk 2007 
* *Zen – lyden av én hånd*. Innledning, redaksjon og oversettelse av kinesiske og japanske zentekster. Gyldendal, 2001
* *Tao Te Ching, utvalgte taoistiske skrifter*. Innledning og redaksjon, i samarbeid med Rune Svarverud. Bokklubben, 2001.  ([[Verdens Hellige Skrifter]]).
* *Hinduismen og buddhismen*. Med [[Knut A. Jacobsen]]. [[Høyskoleforlaget]], 1999.
* *Ditt ansikt søker jeg. Tekster om tro*, Oriens Forlag, 1993.
* *Hvem kan stoppe vinden? Vandringer i grenseland mellom Øst og Vest*. Universitetsforlaget, 1991
* *Buddhism and Christianity in Japan: From Conflict to Dialogue 1854–1899*. Honolulu: University of Hawaii Press, 1987
* *Spiritualitet og dialog : festskrift til professor dr. Notto Reidar Thelle i anledning av 65 årsdagen 19. mars 2006*. Tilsvarer hefte 3–4 av *Norsk tidsskrift for misjon* 2006. Tapir akademisk forlag, 2006 
* *Veiens visdom og vandringens poesi :  fire japanske vandrepoeter''. Verbum, 2023 

## Referanser


## Eksterne lenker
* 
*
Erling Sundal

**Erling Steinar Sundal** (født 1974) er en norsk kokk og norgesmester i kokkekunst.  

Han ble kjent i 2000 da han i sitt tredje forsøk vant norgesmesterskapet i kokkekunst. Da han første gang deltok i NM med hysemousse hadde han akkurat begynt å arbeide hos Bølgen & Moi i Oslo. Han var kokk ved Anden Etage da han for tredje gang deltok i NM i 1999 og tok bronse, og ble da også «årets unge kokk». Sundal meldte så overgang til Bagatelle, og vant NM året etter og ble souschef. Der ble han et par sesonger før han startet på Det norske kokkelandslaget og var frilans en tid. I 2003 ble han ansatt ved det nystartede Flavours på Eiksmarka i Bærum med kokkene Tom Victor Gausdal, Odd Stian Floer og Bjørn Cameron Alexander. 

I 2006 startet han og de samme medhjelperne restauranten Falcon Crest Wine & Dine i Oslo og i 2010 startet de Strand Restaurant. Sammen med Sigurd Sollien var han programleder i TV 2-serien *[[Smaken av Norge]]* (2008). Han ble av Charlotte Mohn sterkt kritisert for sin rolle som frontfigur for REMA 1000 i serien *Mat for under hundrelappen* sendt 2009. Sundal var i 2014 også daglig leder for Kanon Catering.

I 2003 deltok han i realityserien *[[Farmen]]* på TV 2. Han kom inn som en av utfordrerne.

## Meritter
* Midt og nordnorskmester for VK1 elever for Rauma videregående skole  i 1994.
* Norgesmesterskapet i kokkekunst:  
** Fjerdeplass i 1997 og 1998, 
** bronse i 1999
** Årets Unge kokk 1999 ga 25 000 kroner fra Landbruksdepartementet
** Gull i  2000
** Gull i 2005
** Sølv i 2006 (jobbet da for *Falcon Crest*)
* Norges kokkelandslag:  Med i perioden 2002-06 og vant mange gull.
* Nordisk mesterskap i kokkekunst: Sølv i 2001. Gull 2006.
* Bocuse d'Or Norge. Tre deltakelser med to andreplasser.

## Referanser og fotnoter


## Eksterne lenker
*
Linje 3 (Mexico bys metro)

**Linje 3** (**Línea 3**) er en undergrunnslinje ved Mexico bys metro. Den har fargen olivengrønn på rutekart og krysser byen fra nord til syd. Linjen betjener 21 stasjoner mellom Indios Verdes og Universidad over 21,27km med spor.

Linje 3 ble tatt i bruk den 20. november 1970 fra Tlatelolco til Hospital General ; den 25. august 1978 fra Tlatelolco til La Raza; den 1. desember 1979 fra La Raza til Indios Verdes; den 7. juni 1980 fra Hospital General til Centro Médico; den 25. august 1980 fra Centro Médico til Zapata og den 30. august 1983: fra Zapata til Universidad

Linjen korresponderer med linje 6 ved Deportivo 18 de Marzo, med linje 5 ved La Raza, med linje B ved Guerrero, med linje 2 ved Hidalgo, med linje 1 ved Balderas og med linje 9 ved Centro Médico.

Linjen er bygget under følgende avenyer: Avenida de los Insurgentes Norte, Calz. Vallejo, Zoltan Kodaly, Zarco, Balderas, Niños Heroes, Dr. Pasteur, Av. Cuauhtémoc, Av. Universidad, Av. Copilco, Pedro Henriquez Ureña og Av. Antonio Delfín Madrigal.

Togene er av type NM-79, produsert i Mexico i 1979, og type NM-83, produsert i Mexico mellom 1983 og 1991. Banen er underjordisk hele veien utenom stasjonene Indios Verdes, Deportivo 18 de Marzo, Potrero og Universidad, som er overjordiske.

## Stasjoner
Det humanistiske fakultet

Det humanistiske fakultet kan vise til:

;I Norge:
* Det humanistiske fakultet (NTNU)
* Det humanistiske fakultet (UiB)
:*Det humanistiske fakultets studentutvalg (UiB)
* Det humanistiske fakultet (UiO)
:*Det humanistiske fakultets studentutvalg (UiO)

;I Danmark:
* Det Humanistiske Fakultet (Københavns Universitet)
* Det Humanistiske Fakultet (Syddansk Universitet)
* Det Humanistiske Fakultet (Aarhus Universitet)
* Det Humanistiske Fakultet (AAU)
Kunståret 1401

**Kunståret 1401** er en oversikt over hendelser, fødte og avdøde kunstnerpersonligheter i 1401.
__NOTOC__

## Hendelser
* Oppdraget med å designe bronsedørene for Battistero di San Giovanni ble tildelt Lorenzo Ghiberti.

## Malerier

## Fødsler
* 21. desember: Masaccio - maler i Quattrocento-perioden av den italienske renessansen (død 1428)
* 1400-1410: Konrad Witz – tysk maler, spesielt av altertavler (død 1445/1446)
* 1400-1410: Domenico Veneziano, italiensk maler i ungrenessansen (død 1461)

## Dødsfall
*Cola Petruccioli, italiensk maler (født ca. 1360)
Linje 2 (Mexico bys metro)

**Linje 2** (**Línea 2**) er en undergrunnslinje ved Mexico bys metro. Den har fargen blå på rutekart og krysser sentrum av byen fra vest til øst i første del og nord til sør i nederste del. Linjen betjener 24 stasjoner mellom Cuatro Caminos og Tasqueña, og har over 20,7 km med spor.

Linje 2 var den andre linjen som ble konstruert. Den ble tatt i bruk den 1. august 1970 fra Pino Suárez til Tasqueña; den 14. september 1970 fra Pino Suárez til Tacuba og den 22. august 1984 fra Tacuba til Cuatro Caminos.

Den korresponderer med linje 7 ved Tacuba, med linje 3 ved Hidalgo, med linje 8 ved Bellas Artes, med linje 1 ved Pino Suárez og med linjene 8 og 9 ved Chabacano. Ved stasjonen Tasqueña møter den Tren Ligero, som går til Xochimilco.

Linje 2 har 45 forholdsvis nye togsett av typen NM-02. 30 togsett ble laget ved fabrikken til Bombardier Transportation i Mexico, som tidligere var selskapet C.N.C.F, også kjent som *Constructora Nacional de Carros de Ferrocarril*, forkortet (*Concarril*). De 15 andre togsettene er laget ved CAF i Spania. Tidligere hadde linjen togsett av modellene NC-82 og noen NM-83.

Den 20. oktober 1975 skjedde den alvorligste metroulykken i Mexico by på denne linjen. 20 personer ble drept da tog kolliderte ved stasjonen Viaducto. Et tog tok imot passasjerer på stasjonen mens det ble truffet av et annet som ikke hadde fått signal om å stoppe. Etter denne ulykken ble det installert automatiske trafikklys på alle linjene.

Linjen er bygget ved avenyene: Puerto Rico, Calz. de Tlalpan, Calz. San Antonio Abad, Pino Suárez, Seminario, República de Guatemala, Tacuba, Av. Hidalgo, Puente de Alvarado, Ribera de San Cosme, Calz. México – Tacuba og Calz. San Bartolo Naucalpan. Fra Tasqueña til San Antonio Abad er linjen overjordisk. Fra Pino Suárez til Panteones går den under jorden. Cuatro Caminos er også en underjordisk stasjon.

## Stasjoner
Kunståret 1402

**Kunståret 1402** er en oversikt over hendelser, fødte og avdøde kunstnerpersonligheter i 1402.

## Hendelser

## Malerier

## Fødsler
* Marco del Buono, italiensk kunstmaler som også arbeidet med tre (død 1489)
* Simone di Nanni Ferrucci, italiensk billedhugger av kunstnerfamilien Ferrucci (dødsår ukjent)
* 1400-1410: Konrad Witz – tysk maler, spesielt av altertavler (død 1445/1446)
* 1400-1410: Domenico Veneziano, italiensk maler i ungrenessansen (død 1461)

## Dødsfall
* Paolo di Bonaiuto, italiensk billedhugger (fødselsår ukjent)
* ca. 1402 – Pecino da Nova, italiensk kunstmaler (fødselsår ukjent)
Sambor Prei Kuk

**Sambor Prei Kuk** er et tempelkompleks fra pre-angkoriansk tid som ligger rett nord for byen Kompong Thom i Kambodsja.

Det ligger på den østre bredden til innsjøen Tonle Sap, og den sentrale delen av komplekset kan deles inn i tre grupper. Strukturene i det totale arkeologiske området ble bygget over en lengre periode: den sørlige og nordlige gruppen ble bygget i det 7. århundre og den sentrale gruppen noe senere. Bygningene på Sambor Prei Kuk er karakteristiske for den pre-angkoreanske perioden med et enkelt ytre plan. Det viktigste materialet er murstein, men sandstein brukes også for visse strukturer.

## Verdensarvstatus
Området ble lagt til UNESCOs tentative verdensarvliste 1. september 1992 i kulturkategorien. I 2017 ble verdensarvstatus vedtatt.

## Referanser

*  Groupe de Sambor Prei Kuk - UNESCO World Heritage Centre
Oddmund

**Oddmund** er et mannsnavn med to mulige opprinnelser. Det kan være:
* et relativt nylaget mannsnavn dannet som en kombinasjon av de norrøne leddene *oddr*, som kan bety «odd», «spyd», «spole», «leder» eller «front», og *mundr*, «beskyttelse».
* en variant av *[[Ommund]]*, som igjen er en variant av *[[Ogmund]]* eller *[[Åmund]]*.

*Oddmund* har norsk navnedag 15. juli.

## Utbredelse
Oddmund er mest utbredt i Norge, men det er ikke blant de mest brukte navnene. Navnet hadde en popularitetstopp som navn på guttbarn i 1930-årene.

|}

## Kjente personer med navnet
Personene i listen er ordnet kronologisk etter fødselsår.
* Oddmund Myklebust (1915–1972), norsk politiker
* Oddmund Raudberget (f. 1932), norsk billedhugger og kunstmaler
* Oddmund Havnen (1934–2010), norsk forfatter
* Oddmund Hagen (f. 1950), norsk lektor og forfatter
* Oddmund Vaagsholm (f. 1980), norsk forfatter, fotballspiller og journalist

## Referanser


## Eksterne lenker
Kunståret 1403

**Kunståret 1403** er en oversikt over hendelser, fødte og avdøde kunstnerpersonligheter i 1403.

## Hendelser

## Malerier

## Fødsler
* ca. 1403: Giovanni di Paolo, italiensk maler (død 1482)
* 1400-1410: Konrad Witz – tysk maler, spesielt av altertavler (død 1445/1446)
* 1400-1410: Domenico Veneziano, italiensk maler i ungrenessansen (død 1461)

## Dødsfall
* Niccolò da Bologna - italiensk kunstner som illuminerte (utsmykket) manuskripter (født 1325)
Se solens skjønne lys og prakt

«**Se solens skjønne lys og prakt**» er en tysk salme skrevet av prest og teolog Christian Scriver i 1689. Birgitte Kaas Huitfeldt oversatte den til norsk i 1734. Den ble først utgitt i Pontoppidans salmebok i 1737.

I Norsk Salmebok (1985) er den nummer 808.

## Innspillinger (i utvalg)
*Gunnar Sandvold med Rolf Holger, orgel. Innspilt i Oslo 2. mars 1962. Utgitt på EP-platen His Master's Voice 7EGN&nbsp;43.
*Bel Canto-koret. Dir: Sverre Valen. Arr.: Catharinus Elling. Innspilt i Sandefjord kirke 11. juni 1963 Utgitt på EP-platen ''Lovsang' (Columbia SEGN&nbsp;83)
Arkadij Sjevtsjenko

**Arkadij Nikolajevitsj Sjevtsjenko** (født 11. oktober 1930, død 28. februar 1998) var en høytstående sovjetisk politiker og assisterende generalsekretær ved FN som spionerte for USA i to og et halvt år fra 1975, og endelig hoppet av i 1978. 

Sjevtsjenko var den øverste sovjetiske embetsmann noen sinne som hoppet av til Vesten. Som spion forsynte han amerikanerne med viktig informasjon om Sovjetunionens indre anliggender, og deres planer for SALT II-avtalen. Avhoppet kostet Sjevtsjenkos kone livet, og han selv ble dømt til døden in absentia i Moskva. Sjevtsjenko utga sine memoarer i 1985 med boken *Brudd med Moskva*, som ble en bestselger.

## Referanser
Observatorio metrostasjon

**Observatorio** er en metrostasjon på Linje 1 til Mexico bys metro. Den ligger i det administrative distriktet Álvaro Obregón, vest for bykjernen. Stasjonen fungerer som den vestlige endestasjonen til linje 1.

Stasjonssymbolet avbilder en stilisert kuppel på et astronomisk observatorium. Den er oppkalt etter det nasjonale astronomiske observatoriet til Universidad Nacional Autónoma de México, som ligger på en bakketopp nær stasjonen. På grunn av lysforurensningen som oppsto ved urban vekst og bebyggelse, ble det gjort om til et planetarium.

Stasjonen er en av de mest brukte i hele byen. Den er også byens vestlige bussterminal. Stasjonen befinner seg under bakken, og har ingen overgangsmuligheter til andre linjer.
FeltOrnitologene

**FeltOrnitologene** er en landsdekkende ideell organisasjon som har til formål å fremme interessen for og kunnskapen om praktisk ornitologi i Norge, med fokus på forekomsten av sjeldne fugler ("bomber"). Foreningen ble etablert våren 1998 under navnet BombeVarsler'n (BV'n), og hadde som hovedbeskjeftigelse å drifte et varslingssystem med samme navn. Varslingssystemet gjorde det for første gang mulig for en observatør å umiddelbart formidle funn av sjeldne fugler til alle som var tilknyttet nettverket samtidig, gjennom en-til-mange-relasjon, hvilket ga andre fugleinteresserte muligheter til raskt å komme og se ("krysse") fuglen. Varslingssystemet var opprinnelig basert på personsøker-teknologi, men da Telenor la ned sitt personsøkernett høsten 2003, ble systemet flyttet over til en SMS-basert løsning (BV-mobil), som i 2011 ble erstattet av det svensk-utviklede, Internett-baserte systemet Bird Message Service (BMS), der en applikasjon på mobiltelefonen kommuniserer med en server over GPRS/3G. FeltOrnitologene fører også rangeringslister over de personene som har registrert flest fuglearter i Norge, og utgir tidsskriftet *Feltornitologen* (Årbok) en gang pr. år.

## Eksterne lenker
* FeltOrnitologene.no med siste nytt fra BV-mobil 
* Rangert liste over personer med flest observerte fuglearter ("kryss") i Norge
Airspeed Ltd.

**Airspeed Ltd** ble grunnlagt i 1931 som **Airspeed Aircraft** i York England av grunnleggerne A. H. Tiltman og Nevil Shute Norway. Med seg hadde de personer som tidligere hadde arbeidet med bygging av luftskip (De tidligere luftskipene «R100» og «R101»).
 
Med svak økonomi slet foretaket seg gjennom 1930-tallet. Dets første konstruksjon var Airspeed AS.4 Ferry som ble lansert i april 1932. Året etter flyttet virksomheten til Portsmouth hvor selskapet i 1934 ble slått sammen med skipsverftet Swan Hunter & Wigham Richardson Limited og ble til *Airspeed Ltd* i august samme år. I løpet av 1936 ble sportsflyet AS.8 Viceroy konstruert og bygget for å delta i en interkontinental flykonkurranse.

Den største suksessen for selskapet kom først i 1937 med skoleflyet AS10 Oxford som i stor utstrekning ble brukt av flyvåpen i flere land for utdannelse av flyvere.

Selskapets ideer ble lagt merke til av de Havilland som i 1940 kjøpte opp  Swan Hunter & Wigham Richardson Limiteds aksjer i selskapet. Under andre verdenskrig ble der satset stort på å bygge glideflyet Horsa. Horsa ble bygget i over 3&nbsp;800 eksemplarer og levert til Royal Air Force og USAAF. Det spilte en stor rolle under krigen med transport av luftbårne tropper under invasjonen i Frankrike i 1944.

Etter krigen var det et svakt marked for nye fly, men Airspeed satset på å bygge om brukte fly fra krigen til sivile formål. Den svake økonomien gjorde sitt til at de resterende aksjer ble kjøpt opp av de Havilland i 1951 og dermed forsvant selskapet som en selvstendig flyfabrikk.
## Fly bygget hos Airspeed
*i utvalg*
*Airspeed Oxford
*Airspeed Ambassador
*Airspeed AS.6 Envoy
*Airspeed Horsa
*Airspeed AS.4 Ferry
*Airspeed AS. 8 Viceroy

## Referanser


## Eksterne lenker
* Airspeeds produksjon
Ljudmila Aleksejeva

**Ljudmila Mikhajlovna Aleksejeva** (russisk: Людми́ла Миха́йловна Алексе́ева; født 20. juli 1927 i Jevpatorija på Krimhalvøya i Sovjetunionen, død 8. desember 2018 i Moskva) var en russisk historiker, menneskerettighetsaktivist og en av veteraner fra den sovjetiske dissidentbevegelsen som var aktiv til langt ut på 2000-tallet i Russland.

## Liv og virke

### Bakgrunn
Aleksejeva ble født i Jevpatoria på Krim, som på dette tidspunktet var en del av Sovjetunionen (nå en del av Ukraina). I hennes tidlige barndom flyttet familien til Moskva, og hun vokste opp nord i storbyområdet i Ostankino rajon, i et primitivt utstyrt hjem. Senere kunne de flytte inn til selve Moskva.

Aleksejeva er utdannet arkeolog, uteksaminert fra statsuniversitetet i Moskva i 1950.

### Karriere
I 1952 sluttet Aleksejeva seg til kommunistpartiet i Sovjetunionen. Hun ble ekskludert fra partiet på 1970-tallet. Fra 1959 til 1968 jobbet Aleksejeva med etnografi og arkeologi. Mellom 1970 og 1977 arbeidet Aleksejeva ved Institutt for informasjon innen samfunnsvitenskap. 

Fra 1968 til 1972 arbeidet hun som hemmelig maskinskriver av undergrunnsbladet «Krønike over pågående hendelser» (Хро́ника теку́щих собы́тий), en av de eldste undergrunnsavisene (*[[samizdat]]*) i det kommunistiske Sovjetunionen. I 1976 var hun et av de grunnleggende medlemmene av Helsingforsgruppen i Moskva, og hun ble etterhvert gruppens leder.

### Eksil
I februar 1977 ble Aleksejeva tvunget til å emigrere fra Sovjetunionen. Hun og hennes familie slo seg deretter ned i USA, der hun fortsatte arbeidet med menneskerettigheter i hjemlandet. I 1990 publiserte Aleksejeva sin selvbiografi. 

### Tilbake i Russland
I 1993, etter oppløsningen av Sovjetunionen, returnerte hun til hjemlandet. I 2000 ble  Aleksejeva  med i en kommisjon satt opp for å informere daværende president Vladimir Putin angående menneskerettighetsspørsmål, et trekk som utløste kritikk fra enkelte andre menneskerettighetsaktivister. I 2006 ble Aleksejeva anklaget av russiske myndigheter for engasjement i britisk etterretning og hun har flere ganger mottatt trusler fra forskjellige nasjonalistiske grupper i Russland.

## Utmerkelser og priser
Aleksejeva har mottatt følgende utmerkelser og priser for sitt menneskerettighetsarbeid:

* 2004 — Olof Palme-prisen
* 2007 — Æreslegionen
* 2008 — *Lietuvos Didžiojo Kunigaikščio Gedimino ordinas*
* 2009 — Forbundsrepublikken Tysklands fortjenstorden (*Verdienstorden der Bundesrepublik Deutschland*)
* 2009 — Sakharovprisen for tankefrihet
* 2013 — Václav Havel-prisen for menneskerettigheter

## Referanser


## Eksterne lenker
* 
*
Philippe Braastad-Tiffon SARL

**Philippe Braastad-Tiffon SARL** er en fransk produsent av brennevin. De har ikke egne vinmarker, og er derfor en *negociant*. 

Selskapet ble etablert av Philippe Braastad-Tiffon i 1999, etter at han brøt ut av konjakkhuset Braastad etter uenighet om driften av huset. De selger konjakk under merkenavnet *Duquai*, og brandy under merkenavnet *Braastad-Tiffon*. 

## Utvalg
;Konjakk
*Duquai grande champagne 1969
*Duquai XO
*Duquai VSOP

;Brandy
*Braastad-Tiffon

## Referanser


## Eksterne lenker
* Duquai – offisiell hjemmeside
Kunståret 1404

**Kunståret 1404** er en oversikt over hendelser, fødte og avdøde kunstnerpersonligheter i 1404.

## Hendelser

## Malerier

## Fødsler
* 18. februar: Leon Battista Alberti - italiensk kunstner og forfatter som skrev grunnleggende avhandlinger om kunstmaling og arkitektur (død 1472)
* Jacques Daret - tidlig nederlandsk maler (død 1470)
* 1400-1410: Konrad Witz – tysk maler, spesielt av altertavler (død 1445/1446)
* 1400-1410: Domenico Veneziano, italiensk maler i ungrenessansen (død 1461)

## Dødsfall
…
Philippe Braastad-Tiffon

**Philippe Braastad-Tiffon** (født 1956) er en fransk konjakkprodusent (negociant) og kjellermester. 

Han er barnebarn av Sverre Braastad, men brøt ut av konjakkhuset Braastad etter uenighet om driften av huset. I 1999 etablerte han sitt eget selskap i Jarnac; Philippe Braastad-Tiffon SARL, som produserer både konjakk og brandy, under merkenavnet *Duquai*. 

Philippe er også kjellermester hos Birkedal Hartmann. 

## Referanser


## Eksterne lenker
* Duquai – offisiell hjemmeside
Smaken av Norge

***Smaken av Norge*** er et norsk talentprogram innen matlaging som gikk på TV 2 i 2009. Programmet ble ledet av Sigurd Sollien, mens Erling Sundal var hans medreisende kokk. De reist landet rundt for sanke inn de beste råvarene Norge hadde å by på, og for å lage en fireretters meny med fem lokale kokker. Lokale tradisjoner, økologiske råvarer og kvalitet sto i fokus. Etter fem programmer med reising rundt i landet, møttes de fem kokkene i studio, og i løpet av de fire siste programmene skulle de konkurrere om hvem som lagde den beste forretten, kjøttretten, fiskeretten og desserten. En jury vurderte maten, og avgjorde hvilke retter som vant. De fire vinnerrettene ble satt sammen til en meny, "Smaken av Norge". I siste program skulle vinnermenyen serveres.

Konseptet var inspirert av det svenske *Smaken av Sverige* og det danske *Smaken av Danmark*.  Programmet ble produsert av Strix Television.

## Episoder
Det var ti episoder som startet onsdag klokken 20.00 med première  den 18. mars 2009.  De første fem presenterte de fem landsdelene.  De neste fire skulle kåre vinnerne i hver kategori. Juryen var Harald Osa, Wenche Andersen og Erling Sundal. Den siste episoden var fra Lofoten. 

## Referanser


## Eksterne lenker
*
Kunståret 1405

**Kunståret 1405** er en oversikt over hendelser, fødte og avdøde kunstnerpersonligheter i 1405.

## Hendelser

## Malerier

*Lorenzo Monaco maler *Flukten inn i Egypt* (ca. 1405)

## Fødsler
* 1400-1410: Konrad Witz – tysk maler, spesielt av altertavler (død 1445/1446)
* 1400-1410: Domenico Veneziano, italiensk maler i ungrenessansen (død 1461)

## Dødsfall
* 1405/1406: Claus Sluter - nederlandsk skulptør (født 1340-1349)
I Need Thee Every Hour

**«I Need Thee Every Hour»** er en amerikansk salme med melodi av Robert Lowry og tekst av Annie Sherwood Hawks. Den ble skrevet i 1872 og første gang publisert i *National Baptist Sunday School Convention* i Cincinnati  i Ohio i november 1872.

Elevine Heede oversatte til norsk i 1875. Den norske tittelen er «Jeg trenger deg hver stund».

Salmen har fire strofer.

## Publisert
**Sangboken (1983)* som nummer 518, under rubrikken «Helliggjørelse».

## Innspillinger (i utvalg)
*Randulf Gaarder med orgel. Innspilt i Oslo 1. april 1965. Utgitt på EP-platen His Master's Voice 7EGN&nbsp;56.

## Kilder
*Jeg trenger deg hver stund (Salmebloggen til Leif Haugen)
Linje 4 (Mexico bys metro)

**Linje 4** (**Línea 4**) er en undergrunnslinje ved Mexico bys metro. Den har fargen lys blå på rutekart og krysser den østlige delen av byen fra nord til sør. Linjen betjener ti stasjoner mellom Martín Carrera og Santa Anita over 9,3km med spor.

Den første delen av linje 4 ble åpnet i 1981 og ble utvidet med tre stasjoner i 1982. I de originale planene var linjen ment å gå hele veien til Ecatepec. Linjen er den eneste på nettverket som ikke går under jorden.

## Stasjoner
Storfjellet (Bergen)

**Storfjellet**, i Bergen bare kjent som **Vidden** er et fjell i Bergen. Den karakteristiske toppen *Storhaugen* ligger 662 meter over havet er godt synlig fra deler av Bergen. Storfjellet ligger ovenfor Svartediket mellom Borgaskaret og Ulriken (643 meter over havet).

Varden *Menneskerettighetsvarden* kan ses fra Bergen sentrum.

## ''Turen over Vidden''
Storfjellet er del av et turområde i Bergen i forbindelse med den populære *Turen over Vidden*, mellom Ulriken og Fløyen. Mange regner at denne turen som helhet går fra Skansemyren nedenfor Fløyen til Montana like ovenfor Ulriksbanens nedre stasjon. Men selve Vidden strekker seg egentlig fra Trappefjellet like sørvest for Vareggen opp til Langelifjellet og Borgevardegga på 637 meter over havet, krysser deretter Borgaskaret og over Storfjellet og derfra videre til Ulriken.

Turen over Vidden er godt merket med varder. Likevel er det viktig å være oppmerksom. Dette er tilnærmet høyfjellsterreng i Bergen by, og her foregår jevnlig leteaksjoner etter turgåere som har blitt utsatt for uventede værforhold og utmattelse i det krevende terrenget. Her er også en del bratte stup utenfor stien enkelte steder.

## Referanser




## Se også
* Jubileumsstien

## Eksterne lenker
* Vidden
Linje 6 (Mexico bys metro)

**Linje 6** (**Línea 6**) er en undergrunnslinje ved Mexico bys metro. Den har fargen rød på rutekart og krysser den nordlige delen av byen fra vest til øst. Linjen betjener elleve stasjoner mellom El Rosario og Martín Carrera over 11,43km med spor.

Den første delen av linje 6 ble åpnet i 1983 og ble utvidet med fire stasjoner i 1986. Stasjonen El Rosario er den eneste stasjonen på bakkenivå, resten av stasjonene er underjordiske.

## Stasjoner
Lang Son

**Lang Son** (vietnamesisk: Lạng Sơn) er en by i det nordlige Vietnam, nær grensen til Kina, og er hovedstad i Lang son. Hele kommunen har rundt 77&nbsp;000 innbyggere (2004), og rundt 60&nbsp;000 av dem bor i selve byen.

Siden byen ligger strategisk, har den en lang historie med invasjoner og okkupasjoner. Under den fransk-kinesiske krig ble byen okkupert av Qing-dynastiet, og gjennom en to-ukers kampanje erobret franskmennene byen i februar 1885. Seieren ble imidlertid kortsiktig, ettersom franskmennene måtte trekke seg raskt tilbake etter et feilslått angrep på Bang Bo i Kina. «Tilbaketrekningen fra Lang Son» ble et av de mest kontroversielle aspektene i krigen, og førte til at den franske ministeren Jules Ferry måtte gå av. 

Under andre verdenskrig angrep Japan fra nord, og franskmennene mistet igjen byen. Etter at Stillehavskrigen var over, plasserte franskmennene en permanent garnison der, og byen ble et forsyningssenter for de franske grensefortene litt lenger nord. I 1950 ble byen erobret av Viet Minh under Den første indokinesiske krig, i løpet av Vo Nguyen Giaps kampanje mot de franske grensefortene. Under den sino-vietnamesiske krig var byen åsted for de hardeste kampene, og ble nesten helt ødelagt.
Linje 7 (Mexico bys metro)

**Linje 7** (**Línea 7**) er en undergrunnslinje ved Mexico bys metro. Den har fargen oransj på rutekart og krysser den vestlige delen av byen fra nord til sør. Linjen betjener 14 stasjoner mellom El Rosario og Barranca del Muerto over 17km med spor.

Den første delen av linje 7 ble åpnet i 1984 og den har blitt utvidet med seks stasjoner i 1985 og fire stasjoner i 1988. Stasjonen El Rosario er den eneste stasjonen på bakkenivå, resten av stasjonene er underjordiske. Deler av linjen går ned til 36 under bakkenivå, noe som gjør linjen til den dypeste på Mexico bys undergrunnsnettverk.

## Stasjoner
Jeg ser deg o Guds lam å stå

**«Jeg ser deg o Guds lam å stå»** er en dansk salme av Hans Adolph Brorson. Den ble publisert etter hans død i *Svanesang* (1765).

Salmen har fem strofer.

## Publisert
**Sangboken (1962)* som nummer 204 under «Forsoning og rettferdiggjørelse»
**Sangboken (1983)* som nummer 665 under temaet «Påske»
**Norsk Salmebok (1985)* som nummer under 200 under «Kristi Himmelfartsdag».

## Innspillinger (i utvalg)
*Aase Nordmo Løvberg, sang med Robert Levins orkester. Arr.: N. Gjærum. Innspilt i Oslo i september 1952. Utgitt på 78-platen His Master's Voice A.L.&nbsp;3232.
*Oddbjørn Mykkelbost, sang. Hermund Tronvik, orgel. Innspilt 23. november 1962. Utgitt på EP-platen Harmoni HEP&nbsp;180.
*Galleberg Sangkor. Orgel: Rolf Holger. Solist: Ørnulf Vege. Dir: Sverre Valen. Innspilt 11. juni 1963. Utgitt på EP-platen *Belmonthymnnen* (Columbia SEGN&nbsp;80)
*Arnfinn Andersen med Hermund Tronvik, orgel. Innspilt i Oslo 7. januar 1966. Utgitt på EP-platen *Herrens bønn* (His Master's Voice 7EGN&nbsp;60).
*Nidarosdomens Guttekor: *[[Laudate]]*. Utgitt på Sonor Records i 1994.

## Kilder
*Jeg ser deg o Gud lam å stå (Salmebloggen.no)
Linje 8 (Mexico bys metro)

**Linje 8** (**Línea 8**) er en undergrunnslinje ved Mexico bys metro. Den har fargen grønn på rutekart og starter i nærheten av sentrum før den går i sørøstlig retning. Linjen betjener 19 stasjoner mellom Garibaldi-Lagunilla metrostasjon og Constitución de 1917 over 17,67km med spor.

Hele linje 8 ble åpnet den 20. juli 1994. Linjen har fem stasjoner på bakkenivå og 14 underjordiske stasjoner.

## Stasjoner

## Referanser
Linje 9 (Mexico bys metro)

**Linje 9** (**Línea 9**) er en undergrunnslinje ved Mexico bys metro. Den har fargen brun på rutekart og krysser sentrum av byen parallelt med Linje 1 fra vest til øst. Linjen betjener tolv stasjoner mellom Tacubaya og Pantitlán over 13,03km med spor.

Den første delen av linje 8 ble åpnet i 1987. Linjen ble utvidet med tre stasjoner i 1988. Linjen har tre stasjoner på forhøyet gateplannivå og ni underjordiske stasjoner. Det er den eneste linjen som ikke har noen stasjoner på gateplan.

Banen ble åpnet for å avhjelpe trafikkmengden på Linje 1. 

## Stasjoner
Linje 5 (Mexico bys metro)

**Linje 5** (**Línea 5**) er en undergrunnslinje ved Mexico bys metro. Den har fargen gul på rutekart og krysser sentrum av byen fra nordvest til sørøst. Linjen betjener 13 stasjoner mellom Politécnico og Pantitlán over 14,43km med spor.

Den første delen av linje 5 ble åpnet i 1981 og ble utvidet med seks stasjoner i 1982. Stasjonen Terminal Aérea betjener lufthavnen.

Linjen hadde tidligere NM73 togsettene, men disse har blitt skiftet ut med NC82 togsett.

## Stasjoner
ǀXam

***', eller ***', er et utdødd khoisanspråk fra Sør-Afrika, som er en del av tuuspråkgruppen. Språket er nært beslektet med Nǀu, som fortsatt tales av et fåtall personer.
Gatorland

**Gatorland** er en dyrepark i Orlando, Florida, (USA). 

I parken kan man blant annet se alligatorer som hopper etter døde kyllinger som henger flere meter over vannoverflaten. Det er mulighet for å holde alligatorer og andre tropiske kryp i parken. Parken ble skadet i en stor brann i 2006, men ble raskt bygget opp igjen. 

## Eksterne lenker
* 
* Anmeldelse – Dagbladet
Linje A (Mexico bys metro)

**Linje A (10)** (**Línea A (10)**) er en bybanelinje ved Mexico bys metro. Den har fargen lilla på rutekart og går i en sør-østlig retting fra den østlige delen av sentrum og ut i forstedene. Linjen betjener ti stasjoner mellom Pantitlán og La Paz over 14,89km med spor.

Hele linjen sto ferdig i 1991. Pantitlán er den eneste underjordiske stasjonen på linjen, resten av stasjonene er på gateplan. 

Linjen er den eneste linjen som ikke er dekkmetro (med unntak av den fremtidlige linje 12), men bruker tradisjonelle jernbanehjul. Linjen får også strøm via pantograf i stedet for strømskinne.

## Stasjoner
Linje B (Mexico bys metro)

**Linje B (11)** (**Línea B (11)**) er en undergrunnslinje ved Mexico bys metro. Den har fargen sølv på rutekart og går i en nordøstlig retning fra den nordlige delen av sentrum og ut i forstedene. Linjen betjener 21 stasjoner mellom Ciudad Azteca og Buenavista over 20,27km med spor.

Første delen av linjen sto ferdig i 1999 og den ble utvidet med åtte stasjoner i 2000. Linjen har seks undergrunnstasjoner, fire stasjoner på opphøyet gateplan og 11 stasjoner på gateplan.

## Stasjoner
Schipper mag ik overvaren?

**Schipper mag ik overvaren?** (= skipper får jeg seile over) er en nederlandsk barnesang. Den er tett knyttet til en lek med samme navn.

## Tekst
**Nederlandsk original tekst:**
:*Schipper mag ik overvaren ja of nee?*
:*Moet ik dan ook tol betalen ja of nee?*
 
**Norsk oversettelse:**
:*Skipper får jeg seile over ja eller nei?*
:*Må jeg da også betale toll ja eller nei?*

(I noen versjoner blir «tol» (toll) byttet ut med «een cent» (en cent) eller «geld» (penger)).

## Bruk
Sangen er nesten uløselig knyttet til barneleken «schipper mag ik overvaren?», hvor ett barn leker «skipperen» og alle de andre barna må oppfylle en bestemt betingelse før de får lov til å gå over. De barna som ikke oppfyller denne betingelsen får også lov til å komme over, men de blir jaget av «skipperen» til de blir tatt. Den første som blir tatt, blir den neste «skipperen».

## I populær kultur
*Sangen ble covret av Daan Stuyven for Kapitein Winokio-prosjektet.
*Sangen ble gjort kjent i Norge av Team Antonsens sketsj «Nederlenderen», med Kristopher Schau som Wim Sonneveld. Denne versjonen er av den nederlandske artisten Slome Japie og har flere vers enn det som høres i sketsjen.
In absentia

***In absentia*** er latin for «i fravær av»  eller «i fraværet til».  I juridisk bruk gjelder det vanligvis den tiltaltes rett til å være til stede i rettssalen når vedkommendes sak behandles.  

## ''In absentia'' i rettslige systemer som bruker «felles lov»
I juridiske systemer som bruker «felles lov» (engelsk: *common law*), blir det å dømme en person *in absentia*, det vil si i en rettssak hvor den tiltalte ikke er til stede og kan svare på anklagene, sett på som brudd på naturretten. Det bryter særlig med naturrettens andre prinsipp, *[[audi alteram partem]]*. I noen systemer som bruker sivilrett (engelsk: *civil law*), som i Italia, er dom «in absentia» tillatt. 

## Referanser
Pittsburgh Pirates (NHL)

**Pittsburgh Pirates** er et tidligere ishockeylag i NHL. De ble stiftet i 1925, og spilte i NHL fra 1925 til 1930 da klubben flyttet til Philadelphia under navnet Philadelphia Quakers, men måtte legge ned etter bare en sesong. 
Tre lag har vært kalt Pirates i Pittsburgh. Derfor må ikke disse forveksles med hverandre. De to øvrige er baseballaget Pittsburgh Pirates som spiller i MLB, stiftet i 1887, og det am. fotballaget Pittsburgh Steelers som også het Pirates fra 1933 frem til 1946.

## Referanser
Kunståret 1407

**Kunståret 1407** er en oversikt over hendelser, fødte og avdøde kunstnerpersonligheter i 1407.

## Hendelser

## Malerier

## Fødsler
* 1400-1410: Konrad Witz – tysk maler, spesielt av altertavler (død 1445/1446)
* 1400-1410: Domenico Veneziano, italiensk maler i ungrenessansen (død 1461)

## Dødsfall
SeaWorld

**SeaWorld** er en kjede med tre marine temaparker i USA; Orlando, San Diego og San Antonio

Parken er kjent for å ha show med delfiner, spekkhuggere og sjøløver. SeaWorld har også noen store berg-og-dalbaner. Flere ansatte ved SeaWorld har blitt drept av havdyrene deres, sist gang var i februar 2010 da en 40 år gammel kvinnelig ansatt ble drept av en spekkhogger.

## Referanser


## Eksterne lenker
*
Hand in Hand

**Hand in Hand** (koreansk: Son-e Son Japgo, 손에 손 잡고) er en sang som ble skrevet og produsert av Giorgio Moroder for Sommer-OL 1988. Den engelske teksten ble skrevet av Tom Whitlock og den koreanske av Kim Moon-hwan , og ble framført av sanggruppa Koreana. Albumet *Hand in Hand* ble solgt i over 12 millioner eksemplarer over hele verden.

## Lister
*Hand in Hand* lå på topp på Billboardlisten i seks uker. Låten lå på toppen av hitlistene i blant annet Tyskland, Hongkong, Japan, Spania og Sverige, totalt 17 land.

I Norge toppet «Hand in Hand» VG-lista i ukene 42, 43, 44 og 45 høsten 1988.

## Tekst
[Verse 1]
하늘 높이 솟는 불 우리의
가슴 고동치게 하네
이제 모두 다 일어나 영원히
함께 살아가야 할 길 나서자

[Chorus]
손에 손잡고 벽을 넘어서
우리 사는 세상 더욱 살기 좋도록
손에 손잡고 벽을 넘어서
서로 서로 사랑하는 한마음 되자 손잡고

[Verse 2]
어디서나 언제나 우리의
가슴 불타게 하자
하늘 향해 팔 벌려 고요한
아침 밝혀주는 평화 누리자

[Chorus]
손에 손잡고 벽을 넘어서
우리 사는 세상 더욱 살기 좋도록
손에 손잡고 벽을 넘어서
서로 서로 사랑하는 한마음 되자 손잡고

88 SEOUL OLYMPIC VERSJONEN TEKST

하늘 높이 솟는 불
우리들 가슴 고동치게 하네
이제 모두 다 일어나
영원히 함께 살아가야 할 길
나서자

손에 손잡고 벽을 넘어서
우리 사는 세상 더욱 살기 좋도록
손에 손잡고 벽을 넘어서
서로 서로 사랑하는 한마음 되자
손잡고

Every time we give it all
We feel the flame eternally inside us
Lift our hands up to the sky
The morning calm helps us to live in harmony
For all time

Hand in hand we stand
All across the land
We can make this world
A better place in which to live

Hand in Hand we can
Start to understand
Breaking down the walls
That come between us for all time
Arirang

손에 손잡고 벽을 넘어서
우리 사는 세상 더욱 살기 좋도록
손에 손잡고 벽을 넘어서
서로 서로 사랑하는 한마음 되자
손잡고

손에손
손잡고 (한마음 되자)

## Referanser
Olympiaparken

**Olympiaparken** kan vise til:
* Lillehammer Olympiapark
* Olympiaparken i London
* Olympiaparken i München
* Olympiaparken i Seoul
* Olympiaparken i Beijing
Ungarn under Sommer-OL 1936

**Ungarn under Sommer-OL 1936**. 209 sportsutøvere, 191 menn og atten kvinner fra Ungarn deltok i 20 øvelser under Sommer-OL 1936 i Berlin. Ungarn ble tredje beste nasjon med ti gull-, en sølv- og fem bronsemedaljer.

## Medaljer

## Medaljevinnerne
Pittsburgh Pirates

**Pittsburgh Pirates** er et amerikansk baseballag som spiller i Major League Baseball. De spiller sine hjemmekamper på PNC Park i Pittsburgh.
Pirates ble stiftet 30. april 1887 som **Pittsburgh Alleghenies** og vant sin første National League-kamp mot de regjerende mesterne Chicago White Stockings, 6-2, foran nesten 10&nbsp;000 tilskuere på Recreation Park. I desember 1891 skiftet de navn fra Alleghenies til Pirates.

Pittsburgh Pirates har vunnet 5 World Series-seire i 1909, 1925, 1960, 1971, og sist i 1979.

## Referanser
Danielle Campbell

**Danielle Campbell** (født 30. januar 1995) er en amerikansk skuespiller. Hun er mest kjent for sin rolle som *Jessica Olson* i fjernsynsfilmen *[[Starstruck (2010)|Starstruck]]* fra 2010.

Hun spilte også en liten rolle som Gracey Hollander i tv-serien «Prison Break» i 2006 til 2007, og er 
med tv-serien «The Origials», som en spin-off fra tv-serien «The Vampire Diaries» der hun spiller den 16-årige heksen Davina. Serien startet i 2013. Hun har spilt i serien "Tell me a story", som en trøblet jente.

## Filmografi

## Eksterne lenker
*
Tacubaya metrostasjon

**Tacubaya** er en underjordisk stasjon på linjene 1, 7 og 9 på Mexico bys metronettverk. Stasjonen ligger i bydelen Miguel Hidalgo vest for sentrum. Stasjonen er en av de traveleste på undergrunnsnettverket. Stasjonen ble åpnet 20. november 1970.

Stasjonspiktogrammet er et vannbeger som viser til navnet Tacubaya, som betyr «der vannet møtes» på språket nahuatl.
Airspeed Ambassador

**Airspeed AS.57 Ambassador** var et to-motors britisk trafikkfly som ble bygget i 23 eksemplarer hos Airspeed Ltd. sist på 1940-tallet. Flyet fløy første gang 10. juli 1947, og var en av de produkter bygget etter retningslinjer som var fastsatt av den såkalte Brabazon-komitéens forslag for nye fly etter andre verdenskrig. Det var et fly drevet med stempelmotorer. Ambassador fikk bare begrenset bruk, mens Vickers Viscount ble bygget i hundretalls eksemplarer.
British European Airways bestilte totalt 20 fly og var den viktigste brukeren av flytypen. Det ble også brukt av Dan-Air, som var et av de første selskap som kunne tilby charterreiser til feriedestinasjoner ved Middelhavet.  Andre britiske charterselskaper, som BKS Air Transport ble andregangs brukere av flyet.

Norske Norrønafly kjøpte i 1960 to fly, som var malt i selskapets farger og tildelt norske kjennetegn, men fikk likevel ikke driftstillatelse av Luftfartsverket.  Flyene ble i stedet overtatt av sveitsiske Globe Air.

## Ulykker og hendelser
To Ambassador-fly var innblandet i alvorlige ulykker:

* En Ambassador havarerte kort efter start fra München den 6. februar 1958. Ulykken er blitt kjent som München-ulykken og fikk enorm oppmerksomhet i Storbritannia da mange av de omkomne var spillere på det velkjente fotballaget Manchester United, i selskap med supportere og journalister. 23 av de 44 ombord omkom.

*Den 3. juli 1968 havarerte en Ambassador tilhørende BKS Air Transport på London Heathrow. Besetningen omkom likesom et antall hester som inngikk i transporten. En parkert Hawker Siddeley Trident ble totalskadet og en annen Trident skadet.

## Eksterne lenker
* Foto av en Ambassador med registreringen G-ALZT
Christian Maggio

**Christian Maggio** (født 11. februar 1982) er en italiensk fotballspiller som fra 30. juni 2021 er klubbløs. Han spiller  også for .

## Referanser


## Eksterne lenker
* 
*  Spillerprofil  på Napolis offisielle hjemmeside